Saryuparin Grooms in Uttar Pradesh - Find Your Perfect Saryuparin Uttar Pradesh Groom For Shaadi - SaryuparinShaadi.com
Saryuparin Shaadi > Grooms in Uttar Pradesh
Saryuparin Grooms in Uttar Pradesh
Madhya Pradesh Grooms	Maharashtra Grooms	Delhi Grooms	Chhattisgarh Grooms	Karnataka Grooms	Gujarat Grooms	West Bengal Grooms Enkele rij cilindrische kogellagers ontwerp N FAG NU2215-E-M1 Boordiameter 75 mm Buitendiameter 130 mm Toerental (max.)
Bestnr.: 183142 - 89
Fabrikantnummer: NU2215-E-M1 | EAN: 4012801023788 Op reis in die beeldskone Kanada
JY LEES NOU Op reis in die beeldskone Kanada
Hier’s baie interaktiewe museums. Gerestoureerde dorpies uit die dae van die goudsoekers, halfwegstasies vir die poskoetse en plekke wat die lewe van die Noord-Amerikaanse Indiane (First Nations) uitbeeld. Almal wat daar werk, dra tradisionele drag. Jy kry so 'n goeie idee van vervloë dae. Hier kan jy goud delf, op 'n poskoets ry, sien hoe perde beslaan word en nog baie meer. Name soos Bar U Ranch, Fort Steel en Barkerville wek 'n nostalgie na die romantiese dog gevaarlike tye uit vorige eeue.
Alet by 'n totempaal. Die pale beeld die geskiedenis van die Noord-Amerikaanse Indiane uit en is byna soos 'n familiewapen wat die trots of hartseer van die vorige tydvakke aandui. Dis nie soos algemeen aanvaar 'n teken van hul godsdiens nie, al word die plekke waar die pale voorkom as heilige grond beskou deur die Indiane.
Ons is met die veerboot van Vancouver na Vancouver-eiland. Butchart Gardens is wêreldbekend. Die burgemeestersvrou van Victoria, me. Butchart, het die steengroef in 1904 in 'n ongelooflike tuin omskep. Daar is 'n Japannese tuin, roostuin, gesonke tuin met watervalle, hangende mandjies met fuchsias en begonias en 'n Italiaanse tuin met ‘n formele stervormige visdam. Saans word die tuin omtower in 'n sprokieswêreld met pragtige vuurwerkvertonings. 'n Permanente span tuinwerkers hou dit heeljaar in stand.
Chemainus het in 1858 tot stand gekom toe daar saagmeulens opgerig is. Dit was 'n vooruitstrewende gemeenskap totdat die meulens in 1980 gesluit is. Die dorp het tot stilstand gekom en sou tot niet gegaan het, was dit nie vir die stadsklerk se briljante idee om dit 'n toeristedorp te maak met 39 muurskilderye teen die besighede en huise se mure nie. Kunstenaars van Kanada, die VSA, Skotland, die Bahamas en Duitsland het meegewerk om van dié dorp 'n trekpleister vir riesigers van oor die wêreld te maak. Die muurskildery beeld drie plaaslike Indiaanse stamme uit.
Die woud Cathedral Grove in die MacMillan Nasionale Park is die tuiste van reusagtige Douglas-dennebome, sommige tot 800 jaar oud en met 'n deursnee van 9 meter. Jy voel klein as jy daar deurstap en word stil en staan in absolute verwondering oor die grootsheid daarvan.
Die Sunshine Coast is 'n soort skiereiland tussen die vasteland en Vancouver-eiland wat net per veerboot bereik kan word. Hier het ons pragtig gekleurde seesterre gesien so groot soos 'n broodbord.
Whistler is 'n baie moderne ski-oord met mooi argitektuur. Huise word kunstig gebou met dik houtblokke. Hier word winter en somer geski, want selfs in die somer is daar sneeu op die bergpieke.
Jy kry 'n panoramiese uitsig oor die gebied as jy met vier kabelkarre en 'n busrit tussenin tot bo ry. Ons het byna verkluim in ons sandale en drimax-baadjies, want ons het nie rekening gehou met hoe koud dit daar bo is nie!
Dié swartbeer het my kom verras waar ek gesit en lees het. Hy het rustig verbygestap. Ek’s so bly ek kon 'n foto neem, want niemand sou my glo nie.
Die Duitse invloed is nogal sterk. Hier is 'n Duitse restaurant in kenmerkende Beierse styl. Kanada lê baie klem op die beskerming van verskillende kulture.
'n Interessante huis van 'n boheemse houtsnee-kunstenaar by Invermere. Op die dak is 'n boerbok aan 'n tou en toegangsgeld is $3. Met die geld wat hy by toeriste kry, toer hy elke jaar na ‘n bestemming iewers in die wêreld.
Van Revelstoke is ons met 'n gratis veerboot na die Kootenay, die streek tussen Kelowna en die Banff Nasionale Park wat bestaan uit mere, berge, woude, riviere en baie warmwaterbronne. Die hoofpad loop dood teen 'n meer en jy wag nooit langer as 'n uur vir 'n veerboot om jou oor die meer te neem nie - tot waar die pad verder gaan tussen pragtige dorpies waar baie kunstenaars woon en werk. Nakusp is een van die mooi dorpe langs die Upper Arrow-meer.
Die Banff Springs Hotel was aanvanklik gebou vir die ryk steenkool-magnate, maar het spoedig 'n wonderlike toeriste-trekpleister geword. Dit het sy eie warmwaterbron.
Ons RV (recreational vehicle) waarmee ons reis. Naweke vat die Kanadese pad na die mere en berge toe en die stede loop leeg. Die RV's het groot varswater- en vuilwatertenks. Ons verkies provinsiale parke sonder geriewe, want dis stiller en gewoonlik privaat tussen bome. Elke kamp het 'n "dumping station" waar jy van die vuilwater ontslae raak en weer vars water inneem. Drie groot batterye voorsien genoeg krag, en gas word gebruik vir die stoof en waterverwarmer.